இந்தத் தகவல்களை தகவல் ஆய்வு நிறுவனமான கேம்பிரிட்ஜ் அனலிட்டாகவுக்கு விற்கப்பட்டதாகக் கூறப்படுகிறது. கேம்பிரிட்ஜ் அனலிட்டிகாவுக்கும் கேம்பிரிட்ஜ் பல்கலைக்கழகத்துக்கும் எந்தத் தொடர்பும் கிடையாது. அது ஒரு தனியார் நிறுவனம். திரட்டப்பட்ட தகவல்களைக் கொண்டு உளவியல் ரீதியாக ட்ரம்புக்கு ஆதரவான விளம்பரங்கள், வாசகங்கள், இணையப் பக்கங்கள் போன்றவை பயனர்களின் பக்கத்தில் தெரியவைக்கப்பட்டது. "YOUR DIGITAL LIFE" போல ஆயிரக்கணக்கான செயலிகள் பேஸ்புக்கில் இருக்கின்றன. இவை ஒவ்வொன்றும் வெவ்வேறு வகையில் தகவல்களைத் திரட்டி, அவற்றை விற்பதற்கு வாய்ப்பிருக்கிறது. இவற்றைக் கொண்டு அரசியல், இனம், மதம், நாடு என தங்களுக்கு ஆதரவான விளம்பரங்கள் பேஸ்புக் பக்கத்தில் வெளியிடப்படுகின்றன. பேஸ்புக் சாதாரண பயனர்களுக்கு இலவச சேவை வழங்கினாலும், அதில் வெளியிடப்படும் விளம்பரங்கள் மூலமாக பெரும் வருவாய் ஈட்டுகிறது. அதனால், அனைத்து செயலிகளையும் முடக்குவது அந்த நிறுவனத்தால் சாத்தியமல்ல என்று கூறப்படுகிறது.